title: Neuvoston päätös 2008/178/YUTP, tehty 28 päivänä tammikuuta 2008 , Euroopan unionin ja Kamerunin tasavallan välisen sopimuksen tekemisestä Euroopan unionin johtamien joukkojen asemasta niiden kulkiessa Kamerunin tasavallan alueen kautta

text:
               1.3.2008

               FI

               Euroopan unionin virallinen lehti

               L 57/30

         NEUVOSTON PÄÄTÖS 2008/178/YUTP,
   tehty 28 päivänä tammikuuta 2008,
   Euroopan unionin ja Kamerunin tasavallan välisen sopimuksen tekemisestä Euroopan unionin johtamien joukkojen asemasta niiden kulkiessa Kamerunin tasavallan alueen kautta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 artiklan,
   ottaa huomioon puheenjohtajavaltion suosituksen,
   sekä katsoo seuraavaa:

               (1)

               Yhdistyneiden Kansakuntien turvallisuusneuvosto hyväksyi 25 päivänä syyskuuta 2007 päätöslauselman 1778 (2007), jolla Euroopan unionille annettiin lupa sijoittaa Tšadiin ja Keski-Afrikan tasavaltaan päätöslauselmassa annettua valtuutusta toteuttava operaatio kahdentoista kuukauden ajaksi siitä, kun operaation on ilmoitettu saavuttaneen alustavan operatiivisen toimintakykynsä.

               (2)

               Lisäksi päätöslauselmassa 1778 (2007) kehotettiin kaikkia Yhdistyneiden Kansakuntien jäsenvaltioita, erityisesti Tšadin ja Keski-Afrikan tasavallan naapurivaltioita, helpottamaan kaiken henkilöstön, kaluston, elintarvikkeiden, tarvikkeiden ja muiden Euroopan unionin operaatiolle tarkoitettujen tavaroiden kuljettamista vapaasti, esteettömästi ja viivytyksettä Tšadiin ja Keski-Afrikan tasavaltaan.

               (3)

               Neuvosto hyväksyi 15 päivänä lokakuuta 2007 yhteisen toiminnan 2007/677/YUTP (1) Tšadin tasavallassa ja Keski-Afrikan tasavallassa toteutettavasta Euroopan unionin sotilasoperaatiosta (EUFOR Tchad/RCA).

               (4)

               EUFOR Tchad/RCA -operaation merkittävä osa tulee kulkemaan Kamerunin tasavallan alueen kautta.

               (5)

               Neuvoston 18 päivänä syyskuuta 2007 Euroopan unionista tehdyn sopimuksen 24 artiklan mukaisesti antaman valtuutuksen nojalla puheenjohtajavaltio neuvotteli korkeana edustajana toimivan pääsihteerin avustuksella Euroopan unionin ja Kamerunin tasavallan välisen sopimuksen Euroopan unionin johtamien joukkojen asemasta niiden kulkiessa Kamerunin tasavallan alueen kautta.

               (6)

               Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta Euroopan unionin ja Kamerunin tasavallan välinen sopimus Euroopan unionin johtamien joukkojen asemasta niiden kulkiessa Kamerunin tasavallan alueen kautta.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja valtuutetaan nimeämään henkilö, jolla on oikeus allekirjoittaa sopimus Euroopan unionia sitovasti.
   3 artikla
   Tämä päätös tulee voimaan päivänä, jona se tehdään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 28 päivänä tammikuuta 2008.

            Neuvoston puolesta

            Puheenjohtaja

         D. RUPEL

      (1)  EUVL L 279, 23.10.2007, s. 21.
    ---documentbreak---

               1.3.2008

               FI

               Euroopan unionin virallinen lehti

               L 57/31

         KÄÄNNÖS
   SOPIMUS
   Euroopan unionin ja Kamerunin tasavallan välinen sopimus Euroopan unionin johtamien joukkojen asemasta niiden kulkiessa Kamerunin tasavallan alueen kautta
   EUROOPAN UNIONI, jäljempänä ’EU’,
   ja
   KAMERUNIN TASAVALTA, jäljempänä ’kauttakulkuvaltio’
   jäljempänä ’osapuolet’, jotka
   OTTAVAT HUOMIOON:

               —

               Yhdistyneiden Kansakuntien turvallisuusneuvoston 25 päivänä syyskuuta 2007 antaman päätöslauselman 1778 (2007),

               —

               15 päivänä lokakuuta 2007 hyväksytyn neuvoston yhteisen toiminnan 2007/677/YUTP Tšadin tasavallassa ja Keski-Afrikan tasavallassa toteutettavasta Euroopan unionin sotilasoperaatiosta (EUFOR Tchad/RCA),

               —

               että tämä sopimus ei vaikuta osapuolten oikeuksiin ja velvollisuuksiin, jotka johtuvat kansainvälisten tuomioistuinten perustamista koskevista kansainvälisistä sopimuksista ja asiakirjoista, Kansainvälisen rikostuomioistuimen perussääntö mukaan luettuna,

         OVAT SOPINEET SEURAAVAA:
   1 artikla
   Soveltamisala ja määritelmät
   1.   Tämän sopimuksen tarkoituksena on määritellä säännöt EUFORin henkilöstön ja kaluston kuljettamiselle Kamerunin tasavallan alueen kautta Tšadiin ja Keski-Afrikan tasavaltaan.
   2.   Tämän sopimuksen määräyksiä sovelletaan Euroopan unionin johtamiin joukkoihin ja niiden henkilöstöön.
   3.   Tämän sopimuksen määräyksiä sovelletaan ainoastaan kauttakulkuvaltion alueella.
   4.   Tässä sopimuksessa tarkoitetaan

               a)

               ’Euroopan unionin johtamilla joukoilla (EUFOR)’ EU:n sotilasesikuntia ja operaatioon osallistuvia kansallisia joukko-osastoja, niiden varusteita ja kulkuvälineitä;

               b)

               ’operaatiolla’ sotilasoperaation valmistelemista, perustamista, toteuttamista ja tukemista Yhdistyneiden Kansakuntien turvallisuusneuvoston 25 päivänä syyskuuta 2007 antamaan päätöslauselmaan 1778 (2007) sisältyvän valtuutuksen mukaisesti;

               c)

               ’EU:n joukkojen komentajalla’ komentajaa operaatioalueella;

               d)

               ’EU:n sotilasesikunnalla’ operaation sotilaallisesta johdosta ja valvonnasta vastaavan EU:n sotilasjohdon alaisia sotilasesikuntia ja niiden osia niiden sijainnista riippumatta;

               e)

               ’kansallisilla joukko-osastoilla’ Euroopan unionin jäsenvaltioille tai muille operaatioon osallistuville valtioille kuuluvia yksiköitä ja joukkoja;

               f)

               ’EUFORin henkilöstöllä’ EUFORiin määrättyä siviili- ja sotilashenkilöstöä, operaatiota valmistelemaan lähetettyä henkilöstöä ja lähettäjävaltion tai EU:n toimielimen operaatioon liittyvään tehtävään lähettämää henkilöstöä, jotka ovat paikalla kauttakulkuvaltion alueella, jollei tässä sopimuksessa toisin määrätä, lukuun ottamatta paikalta palkattua henkilöstöä ja kansainvälisten kaupallisten toimeksisaajien palkkaamaa henkilöstöä;

               g)

               ’paikalta palkatulla henkilöstöllä’ niitä henkilöstön jäseniä, jotka ovat kauttakulkuvaltion kansalaisia tai joiden kotipaikka on kauttakulkuvaltiossa;

               h)

               ’tiloilla’ kaikkia rakennuksia, majoitustiloja ja kiinteistöjä, joita EUFOR ja EUFORin henkilöstö tarvitsevat;

               i)

               ’lähettäjävaltiolla’ valtiota, joka asettaa kansallisen joukko-osaston EUFORin käyttöön.

         2 artikla
   Yleiset määräykset
   1.   EUFORin ja EUFORin henkilöstön on noudatettava kauttakulkuvaltion lainsäädäntöä ja määräyksiä ja pidättäydyttävä kaikesta toiminnasta, joka ei sovi yhteen tämän sopimuksen tavoitteiden kanssa.
   2.   EUFORin on annettava kauttakulkuvaltion hallitukselle säännöllisesti tietoja kauttakulkuvaltion alueella olevan EUFORin henkilöstön lukumäärästä ja henkilöllisyydestä.
   3 artikla
   Tunnistus
   1.   EUFORin henkilöstön on pidettävä aina mukanaan passia tai sotilashenkilökorttia.
   2.   EUFORin ajoneuvoissa, ilma-aluksissa, aluksissa ja muissa kulkuvälineissä on oltava selvästi erottuva EUFOR-tunnusmerkki ja/tai rekisterikilvet, jotka annetaan tiedoksi kauttakulkuvaltion toimivaltaisille viranomaisille.
   3.   EUFORilla on oikeus käyttää tiloissaan, ajoneuvoissaan ja muissa kulkuvälineissään Euroopan unionin lippua ja muita tunnuksia kuten sotilasarvomerkkejä, arvonimiä ja virallisia symboleja. EUFORin henkilöstön virkapuvuissa on oltava selvästi erottuva EUFOR-tunnus. Operaatioon osallistuvien kansallisten joukko-osastojen kansallisia lippuja tai arvomerkkejä voidaan käyttää EUFORin tiloissa, ajoneuvoissa ja muissa kulkuvälineissä EU:n joukkojen komentajan päätöksen mukaisesti.
   4 artikla
   Rajanylitys ja liikkuminen kauttakulkuvaltion alueella
   1.   EUFORin henkilöstön on kauttakulkuvaltion alueelle saapuessaan esitettävä 3 artiklan 1 kohdassa tarkoitetut asiakirjat tai ensimmäisen maahantulon yhteydessä EUFORin antama henkilökohtainen tai yhteinen matkamääräys. Viisumisäännöt eivät koske heitä. Heidät on vapautettu maahantulo- ja tullitarkastuksista kauttakulkuvaltion alueelle saapuessaan, sieltä poistuessaan tai siellä oleskellessaan.
   2.   EUFORin henkilöstö on vapautettu ulkomaalaisten rekisteröintiä ja valvontaa koskevista kauttakulkuvaltion säännöksistä, mutta he eivät saa oikeutta pysyvään oleskeluun eivätkä kotipaikkaan kauttakulkuvaltion alueella.
   3.   Kauttakulkuvaltion alueelle saapuvasta, sen kautta kulkevasta tai sieltä poistuvasta, operaation tukemiseen tarkoitetusta EUFORin materiaalista ja kulkuneuvoista annetaan luettelo tiedoksi kauttakulkuvaltiolle. Materiaalissa ja kulkuvälineissä on oltava selvästi erottuva EUFOR-tunnusmerkki, jotta ne voidaan tunnistaa nopeasti. Kauttakulkuvaltio helpottaa EUFORiin kohdistuvia hallinnollisia ja tullimuodollisuuksia. EUFORilta ei vaadita tulliasiakirjoja eikä sitä tarkasteta.
   4.   EUFORin henkilöstö saa kuljettaa moottoriajoneuvoja ja ohjata aluksia ja ilma-aluksia kauttakulkuvaltion alueella edellyttäen, että kyseisillä henkilöstön jäsenillä on voimassa oleva kansallinen, kansainvälinen tai asevoimien myöntämä ajokortti, päällikön pätevyyskirja tai ohjaajan lupakirja.
   5.   Kauttakulkuvaltio myöntää EUFORille ja EUFORin henkilöstölle operaation sitä edellyttäessä liikkumis- ja matkustusoikeuden alueellaan, aluevesillään ja ilmatilassaan 18 artiklassa määrätyissä järjestelyissä määritellyillä kauttakulkukäytävillä. Liikkumisoikeus kauttakulkuvaltion aluevesillä käsittää pysähtymisen ja ankkuroimisen kaikissa olosuhteissa.
   6.   EUFOR voi operaation sitä edellyttäessä käyttää yleisiä teitä, siltoja, lauttoja, lentoasemia ja satamia suorittamatta tulleja, veroja tai muita vastaavia maksuja. EUFORia ei ole vapautettu punnitusmaksuista, tietulleista ja satamien tietojenkäsittelyverosta, joiden maksamista koskevat säännöt vahvistetaan 18 artiklassa määrätyissä järjestelyissä.
   5 artikla
   Kauttakulkuvaltion EUFORille myöntämät erioikeudet ja vapaudet
   1.   EUFORin tilat ovat loukkaamattomat. Kauttakulkuvaltion edustajilla ei ole niihin pääsyä ilman EU:n joukkojen komentajan lupaa.
   2.   EUFORin tiloihin, niiden kalustukseen ja muuhun niissä olevaan omaisuuteen ja EUFORin kulkuvälineisiin ei voida kohdistaa etsintää, pakkolunastusta, takavarikointia eikä täytäntöönpanotoimia.
   3.   EUFOR ei anna suojapaikkaa kauttakulkuvaltion oikeusviranomaisten etsimille henkilöille.
   4.   EUFORiin, sen omaisuuteen ja varoihin ei voida kohdistaa oikeustoimia.
   5.   EUFORin arkistot ja asiakirjat ovat loukkaamattomat.
   6.   EUFORin virallinen kirjeenvaihto on loukkaamaton. Virallisella kirjeenvaihdolla tarkoitetaan kaikkea operaatioon ja sen tehtäviin liittyvää kirjeenvaihtoa.
   7.   EUFOR samoin kuin sen hankkijat tai sopimustoimittajat, mikäli ne eivät ole kauttakulkuvaltion kansalaisia, on vapautettu kaikista valtiollisista, alueellisista ja kunnallisista maksuista, veroista ja vastaavista suorituksista operaation tarkoituksia varten hankittujen tai maahantuotujen tavaroiden, EUFORin tuottamien palvelujen ja käyttämien tilojen osalta.
   8.   Kauttakulkuvaltion on sallittava operaatioon tarkoitettujen tavaroiden maahantuonti ja vapautettava ne kaikista tulleista, veroista edellä 4 artiklan 6 kohdassa mainittua satamien tietojenkäsittelyveroa lukuun ottamatta, ja vastaavista maksuista, lukuun ottamatta varastoinnista, kuljetuksista ja muista suoritetuista palveluista perittäviä maksuja.
   6 artikla
   Kauttakulkuvaltion EUFORin henkilöstölle myöntämät erioikeudet ja vapaudet
   1.   EUFORin henkilöstön jäsentä ei saa pidättää eikä hänen vapauttaan muutoin riistää.
   2.   EUFORin henkilöstön asiakirjat, kirjeenvaihto ja omaisuus ovat loukkaamattomat, jollei 6 kohdan nojalla sallituista täytäntöönpanotoimenpiteistä muuta johdu.
   3.   EUFORin henkilöstöllä on kaikissa olosuhteissa kauttakulkuvaltion rikosoikeudelliseen toimivaltaan liittyvä koskemattomuus.
   Lähettäjävaltio tai asianomainen EU:n toimielin, tapauksesta riippuen, voi poistaa EUFORin henkilöstön rikosoikeudellisen koskemattomuuden. Koskemattomuuden poistaminen on aina tehtävä nimenomaisesti.
   4.   EUFORin henkilöstöllä on kauttakulkuvaltion siviilioikeudelliseen ja hallinnolliseen toimivaltaan liittyvä koskemattomuus kaikkien virkatehtävissä tekemiensä tekojen osalta. Jos EUFORin henkilöstön jäsentä vastaan nostetaan siviilioikeudellinen kanne jossakin kauttakulkuvaltion tuomioistuimessa, asiasta on annettava välittömästi tieto EU:n joukkojen komentajalle ja lähettäjävaltion toimivaltaiselle viranomaiselle tai EU:n toimielimelle. Ennen oikeudenkäynnin vireillepanoa EU:n joukkojen komentaja ja lähettäjävaltion toimivaltainen viranomainen tai EU:n toimielin antavat, pyydettyään ensin kauttakulkuvaltion toimivaltaisilta viranomaisilta virallisen neuvoa-antavan lausunnon, tuomioistuimelle lausunnon siitä, tekikö EUFORin henkilöstön jäsen kyseisen teon hoitaessaan virkatehtäviään.
   Jos teko tehtiin virkatehtäviä hoidettaessa, oikeudenkäyntiä ei panna vireille vaan sovelletaan 15 artiklan määräyksiä. Jos tekoa ei tehty virkatehtäviä hoidettaessa, oikeuskäsittely voi jatkua. EU:n joukkojen komentajan ja lähettäjävaltion toimivaltaisen viranomaisen tai EU:n toimielimen antama lausunto sitoo kauttakulkuvaltion tuomioistuinta, joka ei saa kiistää sitä.
   Jos EUFORin henkilöstön jäsen panee vireille oikeudenkäynnin, hän ei pääkanteeseen välittömästi liittyvän vastakanteen osalta voi vedota oikeudelliseen koskemattomuuteen.
   5.   EUFORin henkilöstön jäsen ei ole velvollinen esiintymään todistajana.
   6.   EUFORin henkilöstön jäsentä kohtaan ei saa ryhtyä minkäänlaisiin täytäntöönpanotoimiin, paitsi jos häntä vastaan nostetaan siviilioikeudellinen kanne, joka ei liity hänen virkatehtäviinsä. EUFORin henkilöstön jäsenen omaisuuteen, joka EU:n joukkojen komentajan lausunnon mukaan on välttämätön virkatehtävien hoitamiseksi, ei saa kohdistaa tuomion, päätöksen tai määräyksen täytäntöönpanon edellyttämää takavarikkoa. Siviilioikeudellisessa menettelyssä EUFORin henkilöstön jäsenen henkilökohtaista vapautta ei saa rajoittaa eikä häneen saa kohdistaa muita pakkokeinoja.
   7.   EUFORin henkilöstön oikeudellinen koskemattomuus kauttakulkuvaltiossa ei vapauta henkilöstön jäsentä lähettäjävaltion lainkäyttövallasta.
   8.   EUFORin henkilöstö on vapautettu kauttakulkuvaltiossa mahdollisesti voimassa olevista sosiaaliturvaa koskevista määräyksistä EUFORin hyväksi tekemiensä palvelusten osalta.
   9.   EUFORin henkilöstö on vapautettu kauttakulkuvaltiossa kannettavista veroista heille EUFORin tai lähettäjävaltioiden maksamien palkkojen ja kauttakulkuvaltion ulkopuolelta saatujen tulojen osalta.
   10.   Kauttakulkuvaltio sallii antamiensa lainsäädännön ja määräysten mukaisesti EUFORin henkilöstön jäsenen henkilökohtaiseen käyttöön tarkoitettujen tavaroiden maahantuonnin ja vapauttaa ne kaikista tulleista, veroista ja muista vastaavista maksuista, lukuun ottamatta varastoinnista, kuljetuksista ja vastaavista palveluista perittäviä maksuja.
   EUFORin henkilöstön jäsenen henkilökohtaiset matkatavarat on vapautettu tarkastuksesta, ellei ole painavia perusteita olettaa, että niissä on muita kuin EUFORin henkilöstön jäsenen henkilökohtaiseen käyttöön tarkoitettuja tavaroita tai tavaroita, joiden maahantuonti tai maastavienti on lain mukaan kielletty tai jotka ovat kauttakulkuvaltion karanteenisäännösten alaisia. Tarkastus saadaan suorittaa vain asianomaisen EUFORin henkilöstön jäsenen tai EUFORin valtuutetun edustajan läsnä ollessa.
   7 artikla
   Paikalta palkattu henkilöstö
   Paikalta palkattu henkilöstö ei nauti minkäänlaisia erioikeuksia ja vapauksia. Kauttakulkuvaltio kuitenkin käyttää lainkäyttövaltaansa siten, ettei operaation tehtävien suorittamiseen tarpeettomasti puututa.
   8 artikla
   Rikosoikeudellinen toimivalta
   Lähettäjävaltion toimivaltaisilla viranomaisilla on oikeus käyttää kauttakulkuvaltion alueella yhteistyössä tämän toimivaltaisten viranomaisten kanssa kaikkea lähettäjävaltion lainsäädännön mukaista rikosoikeudellista toimivaltaa ja kurinpitovaltaa kaikkiin niihin EUFORin henkilöstön jäseniin, jotka ovat lähettäjävaltion asiaa koskevan lainsäädännön alaisia.
   9 artikla
   Virkapuku ja aseet
   1.   Virkapuvun käyttöön sovelletaan EU:n joukkojen komentajan antamia sääntöjä.
   2.   EUFORin sotilashenkilöstö saa kantaa henkilökohtaisia pienaseita ja niissä käytettäviä ampumatarvikkeita sillä edellytyksellä, että heillä on siihen määräystensä nojalla oikeus. Kauttakulkuvaltion toimivaltaisille viranomaisille toimitetaan luettelo mainituista aseista ja niiden haltijoista.
   10 artikla
   Kauttakulkuvaltion tuki ja hankinnat
   1.   Kauttakulkuvaltio suostuu pyydettäessä avustamaan EUFORia sopivien tilojen löytämisessä.
   2.   Kauttakulkuvaltio antaa korvauksetta käyttöön omistamiaan tiloja, jos sillä on niitä käytettävissä, kun niitä tarvitaan EUFORin hallinnollisten ja operatiivisten toimien suorittamista varten.
   3.   Kauttakulkuvaltio avustaa käytettävissään olevin keinoin ja voimavaroin operaation valmistelussa, perustamisessa, toteutuksessa ja tukemisessa. Kauttakulkuvaltio toteuttaa 13 artiklan 1 kohdan määräysten mukaiset turvatoimet korvauksetta.
   4.   EUFORin kauttakulkuvaltiossa tekemiin sopimuksiin sovellettava laki on oikeuspaikan laki. Jäljempänä 15 artiklan 3, 4 ja 5 kohdassa tarkoitettua riitojenratkaisumenettelyä sovelletaan mainittujen sopimusten soveltamisesta aiheutuviin riitoihin.
   5.   Kauttakulkuvaltio helpottaa niiden sopimusten täytäntöönpanoa, joita EUFOR tekee yritysten kanssa operaation toteuttamista varten.
   11 artikla
   Tilojen muuttaminen
   1.   EUFOR saa rakentaa tai muuttaa tiloja kauttakulkua koskevien vaatimustensa mukaisesti operaation keston ajaksi 18 artiklassa määrätyissä järjestelyissä vahvistettujen sääntöjen mukaisesti.
   2.   Kauttakulkuvaltio ei vaadi EUFORilta korvausta näistä rakennuksista tai muutoksista, paitsi jos alkuperäisten tilojen kunto on heikentynyt merkittävästi.
   12 artikla
   EUFORin henkilöstön jäsenen kuolema
   1.   EU:n joukkojen komentajalla on oikeus huolehtia EUFORin henkilöstön kuolleen jäsenen ja hänen henkilökohtaisen omaisuutensa palauttamisesta tämän kotimaahan ja tehdä tarvittavat järjestelyt.
   2.   EUFORin henkilöstön kuolleelle jäsenelle ei saa suorittaa ruumiinavausta ilman asianomaisen valtion suostumusta eikä ilman EUFORin ja/tai asianomaisen valtion edustajan läsnäoloa.
   3.   Kauttakulkuvaltio ja EUFOR toimivat täysin yhteistyössä, jotta EUFORin henkilöstön kuollut jäsen voidaan viipymättä kotiuttaa.
   13 artikla
   EUFORin turvallisuus ja sotilaspoliisi
   1.   Kauttakulkuvaltio toteuttaa kaikki tarvittavat toimenpiteet EUFORin ja sen henkilöstön turvallisuuden varmistamiseksi.
   2.   EUFOR saa toteuttaa tarvittaessa toimenpiteitä tilojensa ja kuljetustensa suojelemiseksi tiiviissä yhteistyössä kauttakulkuvaltion toimivaltaisten viranomaisten kanssa.
   3.   Kansallisilla joukko-osastoilla voi olla rikospoliisiin kuuluvaa henkilöstöä, joka suorittaa edellä olevassa 8 artiklassa tarkoitetun rikosoikeudellisen toimivallan käytön edellyttämät tutkimukset.
   14 artikla
   Viestintä
   1.   EUFOR voi asentaa ja hoitaa lähettäviä ja vastaanottavia radioasemia sekä satelliittijärjestelmiä. Se neuvottelee kauttakulkuvaltion toimivaltaisten viranomaisten kanssa riitojen välttämiseksi asianmukaisten taajuuksien käytössä. Taajuudet annetaan käyttöön kauttakulkuvaltion voimassa olevan lainsäädännön mukaisesti.
   2.   EUFORilla on oikeus rajoittamattomaan viestintään radiolla (satelliittiradio, kannettava radio ja käsiradio mukaan luettuina), puhelimella, lennättimellä, telefaksilla ja muilla välineillä sekä oikeus asentaa EUFORin tiloihin ja niiden välille tarvittavat välineet tällaisen viestinnän ylläpitämiseksi.
   3.   EUFOR voi toteuttaa omissa tiloissaan tarvittavat järjestelyt EUFORin ja/tai EUFORin henkilöstön saapuvan ja lähtevän postin toimittamiseksi eteenpäin.
   15 artikla
   Korvausvaatimukset kuolemantapauksen, henkilövahingon, vahingon ja menetyksen johdosta
   1.   Korvausvaatimuksiin, jotka koskevat yksityisen tai valtion omaisuuden vahinkoa tai menetystä, samoin kuin korvausvaatimuksiin, jotka koskevat kuolemantapausta tai henkilövahinkoa taikka EUFORin omaisuuden vahinkoa tai menetystä, jotka aiheutuvat kauttakuljetuksesta, pyritään löytämään sovintoratkaisu.
   2.   Mainitut vaatimukset toimitetaan kauttakulkuvaltion toimivaltaisten viranomaisten kautta EUFORille, kun on kyse kauttakulkuvaltion oikeushenkilöiden tai luonnollisten henkilöiden esittämistä vaatimuksista, tai kauttakulkuvaltion toimivaltaisille viranomaisille, kun on kyse EUFORin esittämistä vaatimuksista.
   3.   Jos sovintoratkaisuun ei päästä, korvausvaatimus toimitetaan korvauslautakunnalle, jossa on yhtä monta EUFORin ja kauttakulkuvaltion edustajaa. Vaatimukset ratkaistaan yhteisellä sopimuksella.
   4.   Jos korvauslautakunnassa ei päästä ratkaisuun, vaatimukset annetaan välimiesoikeuden käsiteltäviksi, ja tämän päätökset ovat sitovia.
   5.   Välimiesoikeus muodostuu kolmesta välimiehestä, joista yhden nimittää kauttakulkuvaltio, toisen EUFOR ja kolmannen kauttakulkuvaltio ja EUFOR yhdessä. Jos jokin osapuoli ei nimitä välimiestä kahden kuukauden kuluessa tai jos kauttakulkuvaltio ja EUFOR eivät pääse sopimukseen kolmannen välimiehen nimityksestä, kyseisen välimiehen nimittää Euroopan yhteisöjen tuomioistuimen presidentti.
   6.   EUFOR ja kauttakulkuvaltion hallintoviranomaiset sopivat hallinnollisesta järjestelystä korvauslautakunnan ja välimiesoikeuden ohjesääntöjen, näissä elimissä noudatettavan menettelyn ja vaatimuksen esittämistä koskevien edellytysten vahvistamiseksi.
   16 artikla
   Yhteydenpito ja riitojen ratkaisu
   1.   Kaikki tämän sopimuksen soveltamiseen liittyvät asiat käsitellään yhdessä EUFORin edustajien ja kauttakulkuvaltion toimivaltaisten viranomaisten kesken.
   2.   Jos ratkaisuun ei päästä aikaisemmassa vaiheessa, tämän sopimuksen tulkintaa ja soveltamista koskevat riidat ratkaistaan yksinomaan diplomaattisin keinoin kauttakulkuvaltion ja EU:n edustajien kesken.
   17 artikla
   Muut määräykset
   1.   Kun tässä sopimuksessa viitataan EUFORin ja EUFORin henkilöstön erioikeuksiin, vapauksiin ja muihin oikeuksiin, kauttakulkuvaltion hallitus vastaa siitä, että sen toimivaltaiset viranomaiset panevat täytäntöön nämä erioikeudet, vapaudet ja muut oikeudet ja noudattavat niitä.
   2.   Tämän sopimuksen tarkoituksena ei ole poiketa oikeuksista, joita EU:n jäsenvaltiolle tai EUFORiin osallistuvalle muulle valtiolle muissa sopimuksissa annetaan, eikä sitä pidä tulkita tällä tavoin.
   18 artikla
   Täytäntöönpanojärjestelyt
   Tämän sopimuksen soveltamisen edellyttämistä operatiivisista, hallinnollisista ja teknisistä asioista voidaan tehdä erillisiä järjestelyjä EU:n joukkojen komentajan ja kauttakulkuvaltion hallintoviranomaisten kesken.
   19 artikla
   Sopimuksen voimaantulo ja päättyminen
   1.   Tämä sopimus tulee voimaan päivänä, jona se allekirjoitetaan, ja se on voimassa siihen päivään saakka, jona EUFORin henkilöstön viimeinen jäsen on EUFORin kauttakulkuvaltion viranomaisille antaman ilmoituksen mukaan poistunut maasta.
   2.   Edellä 1 kohdasta poiketen, 4 artiklan 6 kohdan, 5 artiklan 1, 2, 4, 7 ja 8 kohdan ja 6 artiklan 1, 3, 4, 6 ja 8–10 kohdan, 10 artiklan 2 kohdan, 11 artiklan, 13 artiklan 1–3 kohdan sekä 15 artiklan määräyksiä katsotaan sovelletun päivästä, jona EUFORin henkilöstön ensimmäinen jäsen lähetettiin, jos tämä päivä on aikaisempi kuin tämän sopimuksen voimaantulopäivä.
   3.   Tätä sopimusta voidaan muuttaa osapuolten välisellä kirjallisella sopimuksella.
   4.   Tämän sopimuksen päättyminen ei vaikuta sopimuksen täytäntöönpanosta ennen sen päättymistä johtuviin oikeuksiin ja velvollisuuksiin.

      Tehty Yaoundéssa, 6 päivänä helmikuuta 2008, neljänä alkuperäisenä kappaleena ranskan ja englannin kielellä, joista molemmat ovat yhtä todistusvoimaisia.

            Euroopan unionin puolesta

            Kauttakulkuvaltion puolesta


title: 2012/108/EU: Neuvoston päätös, annettu 14 päivänä joulukuuta 2011 , raaka-aineiden vientitullien käyttöönottoa tai korottamista koskevan Euroopan unionin ja Venäjän federaation välisen kirjeenvaihtona tehdyn sopimuksen allekirjoittamisesta unionin puolesta ja väliaikaisesta soveltamisesta

text:
                  29.2.2012

                  FI

                  Euroopan unionin virallinen lehti

                  L 57/52

         NEUVOSTON PÄÄTÖS,
         annettu 14 päivänä joulukuuta 2011,
         raaka-aineiden vientitullien käyttöönottoa tai korottamista koskevan Euroopan unionin ja Venäjän federaation välisen kirjeenvaihtona tehdyn sopimuksen allekirjoittamisesta unionin puolesta ja väliaikaisesta soveltamisesta
         (2012/108/EU)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Koska raaka-aineiden saatavuus on taloudellisesti tärkeää unionille ja koska Venäjän federaatio on unionin tärkeä raaka-aineiden toimittaja, komissio on neuvotellut Venäjän federaation kanssa jälkimmäisen sitoumuksista vähentää tai poistaa nykyisin sovellettavia vientitulleja.

                     (2)

                     Nämä sitoumukset, jotka sisällytetään Venäjän federaation liittymisestä Maailman kauppajärjestöön (WTO) tehtävään pöytäkirjaan, eivät kata raaka-aineita, joihin Venäjän federaatio ei nykyisin sovella vientitulleja.

                     (3)

                     Vähentääkseen riskiä siitä, että Venäjä ottaa tulevaisuudessa käyttöön uusia vientitulleja, sekä siitä seuraavaa vaikutusta raaka-aineiden tarjontaan, komissio on neuvotellut unionin puolesta Venäjän federaation kanssa kirjeenvaihtona tehdyn sopimuksen, joka koskee raaka-aineiden vientitullien käyttöönottoa tai korottamista, jäljempänä ’sopimus’.

                     (4)

                     Sopimus olisi allekirjoitettava.

                     (5)

                     Koska on tarpeen varmistaa, että raaka-aineiden uusia vientitulleja koskevia Venäjän federaation sitoumuksia sovelletaan päivästä, jona Venäjän federaatio liittyy WTO:hon, sopimusta olisi sovellettava väliaikaisesti kyseisestä päivästä, kunnes sen tekemistä varten tarvittavat menettelyt on saatettu päätökseen,

               ON HYVÄKSYNYT TÄMÄN PÄÄTÖKSEN:

            1 artikla
            Annetaan valtuutus allekirjoittaa raaka-aineiden vientitullien käyttöönottoa tai korottamista koskeva Euroopan unionin ja Venäjän federaation välinen kirjeenvaihtona tehty sopimus unionin puolesta sillä varauksella, että mainittu sopimus tehdään.
            Sopimuksen teksti on liitetty tähän päätökseen.

            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.

            3 artikla
            Sopimusta sovelletaan sen määräysten mukaisesti sopimuksen tekemistä varten tarvittavien menettelyjen päätökseen saattamiseen asti väliaikaisesti päivästä, jona Venäjän federaatio liittyy WTO:hon (1).

            4 artikla
            Tämä päätös tulee voimaan päivänä, jona se hyväksytään.

            Tehty Genevessä 14 päivänä joulukuuta 2011.

                  Neuvoston puolesta

                  Puheenjohtaja

               M. NOGAJ

            (1)  Neuvoston pääsihteeristö julkaisee päivän, josta alkaen sopimusta sovelletaan väliaikaisesti, Euroopan unionin virallisessa lehdessä.


Avis juridique important

|

32002D0669

2002/669/EY: Komission päätös, tehty 5 päivänä elokuuta 2002, tiettyjen Kroatiasta ja Ukrainasta peräisin olevien raudasta tai seostamattomasta teräksestä valmistettujen saumattomien putkien tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä tehdyn päätöksen 2000/137/EY muuttamisesta

Virallinen lehti nro L 228 , 24/08/2002 s. 0020 - 0021

Komission päätös,tehty 5 päivänä elokuuta 2002,tiettyjen Kroatiasta ja Ukrainasta peräisin olevien raudasta tai seostamattomasta teräksestä valmistettujen saumattomien putkien tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä tehdyn päätöksen 2000/137/EY muuttamisesta(2002/669/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 2238/2000(2), ja erityisesti sen 8 artiklan,on kuullut neuvoa-antavaa komiteaa asiasta,sekä katsoo seuraavaa:A AIKAISEMPI MENETTELY(1) Komissio aloitti 19 päivänä marraskuuta 1998(3) polkumyynnin vastaisen menettelyn, joka koski tiettyjen muun muassa Ukrainasta peräisin olevien raudasta tai seostamattomasta teräksestä valmistettujen saumattomien putkien tuontia.(2) Menettelyn tuloksena otettiin helmikuussa 2000 käyttöön polkumyyntitulli neuvoston asetuksella (EY) N:o 348/2000(4) polkumyynnin vahingollisten vaikutusten korjaamiseksi.(3) Samalla komissio hyväksyi päätöksellä 2000/137/EY(5) tiettyyn enimmäismäärään rajatun yhteisen hintasitoumuksen kolmelta ukrainalaiselta viejältä, Dnepropetrovsk Tube Works, jäljempänä "DTW", Nikopol Pivdennotrubny Works (siirretty myöhemmin Nikopolsky Seamless Tube Plant -yritykselle, jäljempänä "Niko Tube"(6)) ja Nizhnedneprovsky Tube Rolling Plant, jäljempänä "NTRP", joiden tuotteet vapautettiin polkumyyntitullista asetuksen (EY) N:o 384/2000 2 artiklan 1 kohdassa.B YHTEISEN SITOUMUKSEN OMA-ALOITTEINEN PERUUTTAMINEN(4) DTW, Niko Tube ja NTRP ilmoittivat komissiolle haluavansa peruuttaa yhteisen sitoumuksensa. DTW, Niko Tube ja NTRP olisi näin ollen poistettava niiden yritysten luettelosta, joiden tuotteet on vapautettu polkumyyntitullista päätöksen 2000/137/EY 1 artiklan mukaisesti.(5) Tämän päätöksen yhteydessä neuvosto on asetuksella (EY) N:o 1515/2002(7) kumonnut DTW-, Niko Tube- ja NTRP-yrityksille myönnetyn vapautuksen polkumyyntitullista muuttamalla asetuksen (EY) N:o 348/2000 2 artiklaa,ON TEHNYT TÄMÄN PÄÄTÖKSEN:1 artiklaPeruutetaan Dnepropetrovsk Tube Works -yritykseltä, Nikopol Pivdennotrubny Works -yritykseltä (siirretty myöhemmin Nikopolsky Seamless Tube Plantille) ja Nizhnedneprovsky Tube Rolling Plant -yritykseltä hyväksytty yhteinen sitoumus.2 artiklaKorvataan päätöksen 2000/137/EY 1 artiklassa oleva taulukko seuraavalla taulukolla: ">TAULUKON PAIKKA>"3 artiklaTätä päätöstä aletaan soveltaa sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tehty Brysselissä 5 päivänä elokuuta 2002.Komission puolestaPascal LamyKomission jäsen(1) EYVL L 56, 6.3.1996, s. 1.(2) EYVL L 257, 11.10.2000, s. 2.(3) EYVL C 353, 19.11.1998, s. 13.(4) EYVL L 45, 17.2.2000, s. 1.(5) EYVL L 46, 18.2.2000, s. 34.(6) EYVL C 198, 13.7.2001, s. 2.(7) Ks. tämän virallisen lehden sivu 8.


title: 2006/884/EY: Komission päätös, tehty 6 päivänä joulukuuta 2006 , laivavarusteita koskevien vaatimustenmukaisuustodistusten vastavuoroisesta tunnustamisesta tehdyn Euroopan yhteisön ja Amerikan yhdysvaltojen välisen sopimuksen mukaisesti perustetun sekakomitean työjärjestyksensä hyväksymispäätöstä koskevasta yhteisön kannasta

text:
               7.12.2006

               FI

               Euroopan unionin virallinen lehti

               L 341/39

      KOMISSION PÄÄTÖS,
   tehty 6 päivänä joulukuuta 2006,
   laivavarusteita koskevien vaatimustenmukaisuustodistusten vastavuoroisesta tunnustamisesta tehdyn Euroopan yhteisön ja Amerikan yhdysvaltojen välisen sopimuksen mukaisesti perustetun sekakomitean työjärjestyksensä hyväksymispäätöstä koskevasta yhteisön kannasta
   (2006/884/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon laivavarusteita koskevien vaatimustenmukaisuustodistusten vastavuoroista tunnustamista koskevan Euroopan yhteisön ja Amerikan yhdysvaltojen välisen sopimuksen (jäljempänä ’sopimus’) tekemisestä 21 päivänä huhtikuuta 2004 tehdyn neuvoston päätöksen 2004/425/EY (1) ja erityisesti sen 3 artiklan 2 kohdan,
   sekä katsoo seuraavaa:

               (1)

               Komissio on yhteisön kannan määrittääkseen kuullut neuvoston nimeämää erityiskomiteaa.

               (2)

               Sopimuksen 7 artiklan 2 kohdan mukaan sopimuksen 7 artiklan mukaisesti perustettu sekakomitea vahvistaa oman työjärjestyksensä,

         ON PÄÄTTÄNYT SEURAAVAA:
   Ainoa artikla
   Laivavarusteita koskevien vaatimustenmukaisuustodistusten vastavuoroisesta tunnustamisesta tehdyn Euroopan yhteisön ja Amerikan yhdysvaltojen välisen sopimuksen 7 artiklan mukaisesti perustetun sekakomitean työjärjestyksensä hyväksymispäätöstä koskeva Euroopan yhteisön kanta perustuu tämän päätöksen liitteessä olevaan sekakomitean päätösluonnokseen.

      Tehty Brysselissä 6 päivänä joulukuuta 2006.

            Komission puolesta

         Peter MANDELSON

            Komission jäsen

      (1)  EUVL L 150, 30.4.2004, s. 42.

      LIITE
      ”
            LUONNOS
            Laivavarusteita koskevien vaatimustenmukaisuustodistusten vastavuoroisesta tunnustamisesta tehdyn
            EUROOPAN YHTEISÖN JA AMERIKAN YHDYSVALTOJEN VÄLISEN SOPIMUKSEN MUKAISESTI PERUSTETUN SEKAKOMITEAN PÄÄTÖS N:o …/…
            SEKAKOMITEA, joka
            ottaa huomioon laivavarusteita koskevien vaatimustenmukaisuustodistusten vastavuoroisesta tunnustamisesta Euroopan yhteisön ja Amerikan yhdysvaltojen välillä tehdyn sopimuksen ja erityisesti sen 7 artiklan,
            sekä katsoo, että sopimuksen 7 artiklan 2 kohdan mukaan sekakomitea vahvistaa oman työjärjestyksensä,
            ON TEHNYT TÄMÄN PÄÄTÖKSEN:

                        1)

                        Hyväksytään sekakomitean työjärjestys sellaisena kuin se esitetään tämän päätöksen liitteessä.

               Tämän kahtena kappaleena laaditun päätöksen allekirjoittavat sekakomitean edustajat, jotka on valtuutettu toimimaan sopimuspuolten puolesta sopimusta muutettaessa. Tämä päätös on voimassa siitä päivästä, jona jälkimmäinen allekirjoituksista on tehty.
               Amerikan yhdysvaltojen puolesta

                     Allekirjoitettu Washingtonissa

               Euroopan yhteisön puolesta

                     Allekirjoitettu Brysselissä

            LIITE

               Laivavarusteita koskevien vaatimustenmukaisuustodistusten vastavuoroisesta tunnustamisesta tehdyn
               EUROOPAN YHTEISÖN JA AMERIKAN YHDYSVALTOJEN VÄLISEN SOPIMUKSEN MUKAISESTI PERUSTETUN SEKAKOMITEAN TYÖJÄRJESTYS
               1 artikla
               Puheenjohtajuus
               Euroopan yhteisön edustaja ja Yhdysvaltojen edustaja toimivat yhdessä sekakomitean puheenjohtajina.
               2 artikla
               Kokoukset
               1.   Sekakomitea kokoontuu säännöllisin väliajoin vähintään kerran vuodessa yhteisesti sovittavana ajankohtana. Jos toinen sopimuspuoli pitää lisäkokouksia välttämättömänä, toinen sopimuspuoli mukautuu kokouksen järjestämistä koskevaan pyyntöön mahdollisuuksien mukaan.
               2.   Sopimuspuolet vuorottelevat kokouksen järjestäjinä, ellei toisin sovita. Kokoukset voidaan järjestää tele- tai videoneuvotteluina, jos sopimuspuolet niin sopivat.
               3.   Puheenjohtajat kutsuvat koolle sekakomitean kokoukset.
               4.   Puheenjohtajat vahvistavat kokouksen päivämäärän ja toimittavat toisilleen tarvittavat asiakirjat kokouksen valmistelun kannalta riittävän aikaisin eli kolme viikkoa ennen kokousta, jos mahdollista.
               5.   Kokouksen järjestävä tai video- tai teleneuvottelua pyytänyt sopimuspuoli vastaa käytännön järjestelyistä.
               3 artikla
               Valtuuskunnat
               Sopimuspuolet ilmoittavat toisilleen valtuuskuntiensa suunnitellun kokoonpanon viimeistään viikkoa ennen kokousta.
               4 artikla
               Kokousten esityslistat
               1.   Puheenjohtajat laativat kokouksen alustavan esityslistan viimeistään 14 päivää ennen kokousta. Alustavassa esityslistassa mainitaan asiat, joiden sisällyttämistä esityslistalle koskevan pyynnön jompikumpi puheenjohtaja on saanut viimeistään 14 päivää ennen kokousta.
               2.   Kumpikin sopimuspuoli voi toisen sopimuspuolen suostumuksella lisätä asioita alustavalle esityslistalle milloin tahansa ennen kokousta. Mikäli mahdollista, sopimuspuolen on esitettävä asioiden lisäämistä alustavalle esityslistalle koskeva pyyntö kirjallisesti toiselle sopimuspuolelle. Tällaiset pyynnöt otetaan huomioon mahdollisuuksien mukaan.
               3.   Puheenjohtajat hyväksyvät lopullisen esityslistan kunkin kokouksen alussa. Jos sopimuspuolet niin sopivat, esityslistalle voidaan ottaa alustavan esityslistan ulkopuolelta jokin asia, jota käsitellään mahdollisuuksien mukaan.
               5 artikla
               Kokouspöytäkirjat
               1.   Kokouksen järjestävän sopimuspuolen puheenjohtaja laatii kunkin kokouksen alustavan pöytäkirjan mahdollisimman pian.
               2.   Pöytäkirjassa on yleensä mainittava kustakin esityslistan kohdasta

                           a)

                           sekakomitealle toimitetut asiakirjat;

                           b)

                           lausunnot, joiden mukaan ottamista sopimuspuoli on pyytänyt; sekä

                           c)

                           asiasta tehdyt päätökset ja sitä koskevat päätelmät.

                     3.   Pöytäkirjassa on myös ilmoitettava kummankin kokoukseen osallistuneen valtuuskunnan jäsenet sekä kunkin jäsenen edustama ministeriö tai virasto.
               4.   Puheenjohtajat hyväksyvät pöytäkirjan.
               6 artikla
               Sekakomitean päätökset
               1.   Sekakomitea tekee päätöksensä yksimielisesti.
               2.   Sekakomitea voi tehdä päätöksiä kirjallista menettelyä noudattaen sekakomitean virallisten kokousten ulkopuolella.
               3.   Komitean päätösten nimenä on ”päätös”, jonka jäljessä on järjestysnumero ja aihe. Lisäksi on ilmoitettava päätöksen voimaantulopäivä. Päätösten allekirjoittajia ovat sopimuspuolten puolesta toimimaan valtuutetut sekakomitean edustajat. Päätökset laaditaan kahtena kappaleena, jotka molemmat ovat yhtä todistusvoimaisia.
               7 artikla
               Asiantuntijoiden kuuleminen
               Komitea voi kuulla asiantuntijoita erityisissä kysymyksissä, jos sopimuspuolet niin sopivat.
               8 artikla
               Kulut
               1.   Kumpikin sopimuspuoli vastaa sille sekakomitean kokouksiin osallistumisesta aiheutuvista kuluista, kuten henkilöstö-, matka- ja oleskelukuluista sekä posti- ja televiestintäkuluista.
               2.   Muista kokousten järjestämisestä aiheutuvista kuluista vastaa tavallisesti kokouksen järjestävä sopimuspuoli.
               9 artikla
               Hallinnolliset menettelyt
               1.   Sekakomitean kokoukset eivät ole julkisia, elleivät sopimuspuolet toisin päätä.
               2.   Sekakomitean pöytäkirjoja ja muita asiakirjoja pidetään sopimuksen 17 artiklan mukaisina luottamuksellisina tietoina.
               3.   Puheenjohtajien yhteisestä sopimuksesta kokouksiin voidaan kutsua sopimuspuolten virkamiesten lisäksi muita osanottajia, joihin sovelletaan myös sopimuksen 17 artiklaa.
               4.   Sopimuspuolet voivat järjestää lyhyitä tiedotustilaisuuksia tai tiedottaa muulla tavoin sekakomitean kokouksista asiasta kiinnostuneelle yleisölle.

         ”


title: 2012/801/EU: Euroopan parlamentin päätös, 23. lokakuuta 2012 , Euroopan elintarviketurvallisuusviranomaisen varainhoitovuoden 2010 tilien päättämisestä

text:
               20.12.2012

               FI

               Euroopan unionin virallinen lehti

               L 350/81

         EUROOPAN PARLAMENTIN PÄÄTÖS,
   23. lokakuuta 2012,
   Euroopan elintarviketurvallisuusviranomaisen varainhoitovuoden 2010 tilien päättämisestä
   (2012/801/EU)
   EUROOPAN PARLAMENTTI, joka

               —

               ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2010 sekä viranomaisen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon vastuuvapauden myöntämistä varainhoitovuodelta 2010 koskevan päätöksen lykkäämisestä 10. toukokuuta 2012 tekemänsä päätöksen (2), sen liitteenä olevan päätöslauselman sekä Euroopan elintarviketurvallisuusviranomaisen toiminnanjohtajan vastaukset,

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan elintarviketurvallisuusviranomaisen perustamisesta 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (4) ja erityisesti sen 44 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 (5) 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 ja erityisesti sen 94 artiklan,

               —

               ottaa huomioon Euroopan parlamentin, neuvoston ja komission kesäkuussa 2012 hyväksymän yhteisen julkilausuman hajautetuista erillisvirastoista ja sen liitteenä olevan yhteisen lähestymistavan, jotka perustuvat hajautettuja erillisvirastoja käsittelevän, maaliskuussa 2009 perustetun toimielinten välisen työryhmän työhön, sekä erityisesti yhteisen lähestymistavan hallintoa, toimintaa, suunnittelua, vastuuvelvollisuutta ja avoimuutta koskevat osiot,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan toisen mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0299/2012),

               1.

               hyväksyy Euroopan elintarviketurvallisuusviranomaisen varainhoitovuoden 2010 tilien päättämisen;

               2.

               kehottaa puhemiestä välittämään tämän päätöksen Euroopan elintarviketurvallisuusviranomaisen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 106.

      (2)  EUVL L 286, 17.10.2012, s. 367.

      (3)  EYVL L 248, 16.9.2002, s. 1.

      (4)  EYVL L 31, 1.2.2002, s. 1.

      (5)  EYVL L 357, 31.12.2002, s. 72.


title: 2005/527/EY: Neuvoston päätös, tehty 2 päivänä kesäkuuta 2005, Euroopan yhteisön ja Serbia ja Montenegron välisen Serbia ja Montenegron yhteisön ohjelmiin osallistumisen yleisperiaatteita koskevan puitesopimuksen tekemisestä

text:
               22.7.2005

               FI

               Euroopan unionin virallinen lehti

               L 192/84

      NEUVOSTON PÄÄTÖS,

   tehty 2 päivänä kesäkuuta 2005,
   Euroopan yhteisön ja Serbia ja Montenegron välisen Serbia ja Montenegron yhteisön ohjelmiin osallistumisen yleisperiaatteita koskevan puitesopimuksen tekemisestä
   (2005/527/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 13, 71, 80, 95, 127, 137, 149, 150, 151, 152, 153, 157, 166, 175, 280 ja 308 artiklan yhdessä 300 artiklan 2 kohdan ensimmäisen alakohdan toisen virkkeen, 300 artiklan 3 kohdan toisen alakohdan ja 300 artiklan 4 kohdan kanssa,
   ottaa huomioon komission ehdotuksen,
   ottaa huomioon Euroopan parlamentin puoltavan lausunnon (1),
   sekä katsoo seuraavaa:

               (1)(2)(3)(4)(5)(6)(7)(8)(9)

               Thessalonikissa kesäkuussa 2003 kokoontunut Eurooppa-neuvosto hyväksyi toimintasuunnitelman ”Länsi-Balkania koskeva Thessalonikin toimintasuunnitelma: kohti yhdentyvää Eurooppaa”, jonka mukaan vakautus- ja assosiaatioprosessiin osallistuvat maat voivat osallistua yhteisön ohjelmiin ehdokasmaille vahvistettujen periaatteiden mukaisesti.Komissio suositteli tiedonannossaan ”Länsi-Balkanin maiden yhteisön ohjelmiin ja virastojen toimintaan osallistumiseen liittyvät valmistelut”, että Albanian, Bosnia ja Hertsegovinan, Kroatian, entisen Jugoslavian tasavallan Makedonian ja Serbia ja Montenegron kanssa tehtäisiin puitesopimukset yhteisön ohjelmiin osallistumisen yleisperiaatteista.Neuvoston 29 päivänä huhtikuuta 2004 antamien neuvotteluohjeiden mukaisesti komissio on neuvotellut yhteisön puolesta Serbia ja Montenegron kanssa puitesopimuksen sen yhteisön ohjelmiin osallistumista koskevista yleisperiaatteista.Sopimus allekirjoitettiin yhteisön puolesta Brysselissä 22 päivänä marraskuuta 2004 sillä edellytyksellä, että se tehdään lopullisesti myöhemmin.Tiettyjen sopimukseen liittyvien ohjelmien osalta yhteisön perustamissopimuksessa ei määrätä muista kuin 308 artiklan mukaisista valtuuksista.Komission olisi määritettävä yhteisön puolesta Serbia ja Montenegron yhteisön ohjelmiin osallistumista koskevat yksityiskohtaiset säännöt ja ehdot, varsinkin maksettava rahoitusosuus. Tässä komissiota avustaa neuvoston tehtävään nimittämä erityiskomitea.Serbia ja Montenegro voi hakea taloudellista tukea yhteisön ohjelmiin osallistumista varten Albanialle, Bosnia ja Hertsegovinalle, Kroatialle, Jugoslavian liittotasavallalle ja entiselle Jugoslavian tasavallalle Makedonialle annettavasta avusta 5 päivänä joulukuuta 2000 annetun neuvoston asetuksen (EY) N:o 2666/2000 (2) tai muun mahdollisesti myöhemmin annettavan vastaavan asetuksen, jossa säädetään Serbia ja Montenegrolle annettavasta avusta, nojalla.Sopimuksen soveltamista olisi tarkasteltava säännöllisesti.Sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön ja Serbia ja Montenegron puitesopimus Serbia ja Montenegron yhteisön ohjelmiin osallistumista koskevista yleisperiaatteista.
   Sopimuksen teksti on tämän päätöksen liitteenä (3).
   2 artikla
   1.   Komissio valtuutetaan määrittämään yhteisön puolesta Serbia ja Montenegron osallistumista kuhunkin ohjelmaan koskevat yksityiskohtaiset säännöt ja ehdot, muun muassa maksettava rahoitusosuus. Komissiota avustaa tässä tehtävässä neuvoston nimittämä erityiskomitea.
   2.   Serbia ja Montenegron pyytäessä ulkoista apua sovelletaan asetuksessa (EY) N:o 2666/2000 ja vastaavissa myöhemmin mahdollisesti annettavissa asetuksissa, joissa säädetään Serbia ja Montenegrolle annettavasta yhteisön ulkoisesta avusta, vahvistettuja menettelyjä.
   3 artikla
   Komissio tarkastelee sopimuksen täytäntöönpanoa ja antaa siitä kertomuksen neuvostolle viimeistään kolmen vuoden kuluttua sopimuksen voimaantulopäivästä ja sen jälkeen joka kolmas vuosi. Kertomukseen voidaan tarvittaessa liittää aiheellisia ehdotuksia.
   4 artikla
   Neuvoston puheenjohtaja tekee yhteisön puolesta sopimuksen 10 artiklassa tarkoitetut ilmoitukset.

      Tehty Luxemburgissa 2 päivänä kesäkuuta 2005.

            Neuvoston puolesta

            Puheenjohtaja

         L. FRIEDEN

      (1)  Puoltava lausunto annettu 10. toukokuuta 2005 (ei vielä julkaistu virallisessa lehdessä).

      (2)  EYVL L 306, 7.12.2000, s. 1, asetus sellaisena kuin se on muutettuna asetuksella (EY) N:o 2415/2001 (EYVL L 327, 12.12.2001, s. 3).

      (3)  Ks. tämän virallisen lehden s. 14.